Diari Oficial de la Generalitat Valenciana


Sumari del DOGV 7182, del 30-12-2013 (2013/12492)

ORDE 23/2013, de 20 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places, de l'Àrea de Prestació Conjunta de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2013/12/20/23b/dof/vci/html**

### Dades del document

Número de DOGV
:   7182

Data del DOGV
:   30-12-2013

Secció del DOGV
:   I. DISPOSICIONS GENERALS

Número del document
:   2013/12611


Data del document
:   20-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * València
    * llista de preus
    * transport públic
    * transport de viatgers
    * legislació
    * preu del transport

ORDE 23/2013, de 20 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places, de l'Àrea de Prestació Conjunta de València. [2013/12993]  
PREÀMBUL  
  
L'Estatut d'Autonomia de la Comunitat Valenciana atribuïx la competència exclusiva en matèria de transport terrestre l'itinerari del qual discórrega íntegrament en el seu territori, a la Generalitat.   
  
La Llei 6/2011, d'1 d'abril, de la Generalitat, de Mobilitat de la Comunitat Valenciana, establix en l'article 55.1, que les tarifes han de garantir la cobertura del cost real del servici en condicions normals de productivitat i organització, i permetre una adequada amortització i un raonable benefici industrial, i podran ser revisades periòdicament, o de manera excepcional, quan es produïsca una variació en els costos que altere significativament l'equilibri econòmic. La seua aprovació i revisió correspon a l'òrgan competent, amb audiència prèvia de les associacions representatives del sector, i de les associacions de consumidors i usuaris.  
Els servicis de transport públic discrecional de viatgers per carretera, prestats amb vehicles de menys de nou places i proveïts d'autorització de l'Àrea de Prestació Conjunta de València, es troben sotmesos al règim d'autorització administrativa, amb subjecció al règim disposat per l'Orde de 20 d'abril de 1986, de la Conselleria d'Obres Públiques, Urbanisme i Transport. Esta orde va establir el règim tarifari i les seues condicions d'aplicació per als servicis de transport públic de viatgers en automòbils de turisme de l'Àrea de Prestació Conjunta de València. Les tarifes corresponents s'han fixat i actualitzat successivament per mitjà de les oportunes ordes de la Conselleria.  
L'última modificació del règim tarifari en l'Àrea de Prestació Conjunta de València es va realitzar per mitjà de l'Orde 29/2012, de 21 de desembre, de la Conselleria d'Infraestructures, Territori i Medi Ambient, que de forma conseqüent amb l'increment de l'Índex de Preus del Consum (IPC) en aquell moment va suposar un ajustament a l'alça de les tarifes esmentades, encara que este increment no va cobrir completament l'increment del grup especial de carburants i combustibles que d'acord amb l'informe de 2012 va ser del 5.7 %. En data de hui l'últim informe de l'Institut Nacional d'Estadística assenyala que la taxa anual de l'IPC general en el mes d'octubre de 2013 és de ?0.1 %, i el grup especial de carburants i combustibles és de ?2.5 %, per això, i tenint en compte l'evolució de l'IPC en els dos últims anys, es considera procedent incrementar les tarifes per a l'exercici 2014 de forma moderada.  
Per tot això, amb un informe previ de la Comissió de Preus de la Generalitat Valenciana, de conformitat amb la Llei 6/2011, d'1 d'abril, de Mobilitat de la Comunitat Valenciana i el que disposa l'article 28.e de la Llei 5/1983, de 30 de desembre, del Consell, i l'article 5 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient,  
  
  
ORDENE  
  
Article 1. Tarifes de l'Àrea de Prestació Conjunta de València  
Els servicis de transport públic de viatgers en automòbils de turisme de l'Àrea de Prestació Conjunta de València, que es realitzen o transcórreguen en l'àmbit territorial de l'àrea, es regiran per les següents tarifes, impost sobre el valor afegit inclòs:  
  
Tarifa 1  
Baixada de bandera: 1,45 ?.  
Preu per km recorregut: 1,08 ?.  
Preu per hora d'espera: 19,15 ?.  
Tarifa 2  
Baixada de bandera: 2,00 ?.  
Preu per km recorregut: 1,18 ?.  
Preu per hora d'espera: 22,45 ?.  
Suplement:  
Per servicis amb origen en el recinte portuari o firal: 2,95 ?.  
Per servicis amb origen en l'aeroport de Manises: 5,40 ?.  
Mínims de percepció:  
Per servicis amb origen en l'aeroport de Manises,   
(inclòs el suplement per origen en l'aeroport): 12,00 ?.  
Per servici prestat en horari diürn: 4,00 ?.  
Per servici prestat en horari nocturn: 6,00 ?.  
  
Tarifa fixa:  
Per servici amb origen en l'aeroport i destinació en la ciutat de València:  
zona centre de la ciutat: 20 ?.  
zona exterior de la ciutat: 23 ?.  
  
Article 2. Definició d'horaris  
1. Es considera horari diürn el comprés entre les 07.00 hores i les 21.00 hores del mateix dia.  
2. Es considera horari nocturn el comprés entre les 21.00 hores d'un dia i les 07.00 hores de l'endemà.  
3. Les tarifes assenyalades en l'article primer seran aplicables de la manera següent:  
En dia laboral i horari diürn s'aplica la tarifa 1.  
En dia laboral i horari nocturn s'aplica la tarifa 2.  
Els dissabtes i festius, tant en horari diürn com a nocturn, s'aplica la tarifa 2.  
Baixada de bandera:  
En horari diürn s'aplica la baixada de bandera de la tarifa 1.  
En horari nocturn s'aplica la baixada de bandera de la tarifa 2.  
  
Article 3. Obligatorietat del canvi  
Els conductors dels vehicles facilitaran als clients canvi de fins a 20 euros. Si el canvi a tornar fora superior a 20 euros, el conductor tindrà dret a continuar amb el taxímetre en marxa fins que se li proporcione l'import del servici o bitllet de 20 euros.  
  
Article 4. Visibilitat del quadro de tarifes  
En tots els vehicles de l'Àrea de Prestació Conjunta de València s'haurà de col·locar, de forma visible per a l'usuari, un exemplar de les tarifes, suplements i mínims en vigor i un extracte de les seues condicions d'aplicació.  
  
Article 5. Condicions d'aplicació de les tarifes   
1. Les tarifes assenyalades en esta orde s'aplicaran segons les condicions establides en l'Orde de 29 d'abril de 1986, de la Conselleria d'Obres Públiques, Urbanisme i Transports i en els termes en què estiguen vigents. Totes les tarifes vigents hauran d'estar incorporades al programari del taxímetre, i no s'aplicarà cap tarifa o suplement que no haja sigut introduït en este, sense que puguen realitzar-se intervencions manuals del taxista.  
2. Les tarifes per a recorreguts exteriors a l'Àrea de Prestació Conjunta de València (servicis interurbans), actualment regulades per l'Orde 2/2013, de 20 de febrer, de la Conselleria d'Infraestructures, Territori i Medi Ambient, seran les que siguen aplicables en cada moment, i hauran de ser igualment introduïdes en el taxímetre com a tarifa 3.  
  
3. Als efectes de poder complir el que establix esta orde, el taxímetre haurà de permetre suspendre momentàniament el còmput tarifari del recorregut o el temps transcorregut per mitjà del seu posicionament en situació de pausa.  
  
Article 6. Mínim de percepció  
La quantitat establida com a mínim de percepció apareixerà en el taxímetre en el moment de la baixada de bandera, i romandrà fins que, si és el cas, s'haja efectuat un recorregut o transcorregut el temps suficient perquè este mínim de percepció siga superat.  
  
Article 7. Tarifa fixa  
1. La tarifa fixa mencionada en l'article 1 es percebrà en els trajectes amb origen en l'aeroport de Manises i destinació a la ciutat de València. A este efecte es determinen dos zones; la primera, denominada zona centre estarà delimitada per la V-30 fins a la pista de Silla, Antonio Ferrandis, carrer Menorca, Serradora i avinguda dels Tarongers fins a la Ronda Nord, per a la qual s'establix una tarifa de 20 euros; i, la segona, denominada zona exterior que comprén la resta del nucli urbà de València no inclòs en la zona centre que tindrà una tarifa de 23 euros.  
2. Esta tarifa fixa no serà aplicable quan el trajecte tinga el seu origen en l'aeroport de Manises i la seua destinació siga una altra diferent de l'assenyalat en l'apartat anterior. En estos casos serà aplicable el mínim de percepció amb origen en l'aeroport de Manises.  
  
Article 8. Valor monetari del salt de taxímetre  
El valor monetari de cada salt de taxímetre serà de cinc cèntims d'euro (0,05 euros).  
  
Article 9. Imports màxims d'arribada en servicis sol·licitats a través d'emissores  
1. Quan se sol·licite un servici via telemàtica a qualsevol de les associacions d'emissores de l'Àrea de Prestació Conjunta de València, el taxista que preste el servici haurà d'arribar al punt de recollida del passatger sense que el taxímetre excedisca de les quantitats màximes que es determinen a continuació:  
Zona A: màxim 4 euros.  
Zona B: màxim 6 euros.  
2. S'establix com a excepció un màxim de 6,50 euros per a aquells servicis sol·licitats des de llocs situats a distàncies iguals o superiors a les existents entre el centre de València i els següents punts de referència:  
San Isidro de Benagéber  
Centre de Rehabilitació de Llevant CV-35  
Intersecció carretera Manises-Riba-roja amb A-7  
Cervezas el Águila N-III  
Intersecció CV-411 amb A-7  
Intersecció CV-405 amb A-7  
Desviació el Palmar CV-500  
Factoria Ford CV-42  
A-7 intersecció amb CV-42 Polígon Industrial Picassent  
Urbanització El Pedregal CV-415  
3. Estos màxims s'aplicaran amb independència de l'hora i el dia de la setmana en què se sol·liciten els servicis.  
  
  
DISPOSICIONS ADDICIONALS  
  
Primera. Zones de prestació del servici en l'Àrea  
Les zones A i B a què es referix esta orde vénen definides en l'annex de l'Orde de 29 d'abril de 1986, de la Conselleria d'Obres Públiques, Urbanisme i Transport, per la qual s'establix el règim tarifari i les seues condicions, del transport de viatgers en automòbils de turisme de l'Àrea de Prestació Conjunta de València.  
  
Segona. Dies festius  
Als efectes de l'aplicació de les tarifes, tindran la consideració de festius en l'Àrea de Prestació Conjunta de València els dies que hagen sigut declarats com a tals per les administracions competents d'aplicació en la ciutat de València durant la vigència d'esta orde, així com també els dies 17 i 18 de març, i 24 i 31 de desembre.  
  
  
  
DISPOSICIÓ TRANSITÒRIA  
  
Única. Efectiva aplicació de les tarifes  
Les tarifes, suplements i mínims regulats en esta orde només podran percebre's una vegada estiguen introduïdes en el taxímetre.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que disposa esta orde.  
  
  
DISPOSICIONS FINALS  
  
Primera. Desenrotllament   
S'autoritza el director general competent en matèria de transports per a dictar les resolucions necessàries per al compliment del que disposa esta orde.  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 20 de desembre de 2013  
  
La consellera d'Infraestructures,   
Territori i Medi Ambient  
ISABEL BONIG TRIGUEROS


Còpia Permalink ELI